OpenLLM-France/wikimedia huggingface dataset:
# Predrag Spasić

Predrag Spasić (en serbi: Предраг Спасић) (nascut a Kragujevac el 29 de setembre de 1965) va ser un futbolista serbi, retirat l'any 1996.

## Trajectòria

Aquest defensa es va formar al club de la seua ciutat natal, el Radnicki Kragujevac, fins que el 1984 hi va debutar amb el primer equip. Hi va restar quatre temporades fins que el 1988 va fitxar per un gran de la lliga iugoslava, el Partizan de Belgrad. Amb l'equip de Belgrad va disputar 55 partits en les dues temporades que hi va romandre.
El 1990 atreu l'interès del Reial Madrid, que l'incorpora per a la seua defensa. Només hi estaria un any, disputant 22 partits, amb un enfrontament destacat contra el FC Barcelona que el faria famós per marcar un gol a la seva porteria i que donà la victòria a l'etern rival.
Continuà a la lliga espanyola al planter del CA Osasuna. A Pamplona s'hi estigué tres temporades, fins que el 1994 l'equip baixà a Segona Divisió. Llavors va marxar al CA Marbella, de segona divisió, però només hi jugà cinc partits.
El 1995 tornà al seu país, a les files del FK Radnicki Novi Beograd, però solament participà en vuit partits abans de penjar les botes.

## Internacional

Spasic va formar part de la selecció de futbol de la RFS Iugoslava. Va jugar 31 partits entre 1988 i 1991, i va marcar un gol.
Va formar part del combinat del seu país que va acudir al Mundial de Futbol d'Itàlia 1990.
# Ismail Omar Guelleh

Ismaïl Omar Guelleh (n. 1947) és el president de Djibouti des del 8 de maig de 1999. Ell va succeir el seu oncle, Hassan Gouled Aptidon.
El 4 de febrer de 1999, Hassan Gouled Aptidon va anunciar que no anava disputar a un altre mandat, i un congrés extraordinari del partit va escollir Guelleh com a candidat. Ell va ser elegit amb 74,02% dels vots a l'abril i va assumir el càrrec el 9 de maig de 1999.
L'octubre de 2004 novament va ser escollit com a candidat. Sense opositors, va ser triat amb 100% dels vots el 8 d'abril de 2005.

## Referències

* ↑ «Biography at Presidency website». Arxivat de l'original el 2008-06-04. [Consulta: 27 abril 2009].
* ↑ Elections in Djibouti, African Elections Database.
* ↑ "SUDAN: President holds weekend talks with Ethiopia", IRIN 11 de maig 1999.
* ↑ "Le RPP plébiscite son candidat" Arxivat 2004-10-13 a Wayback Machine., La Nation, 11 d'octubre de 2004
# Santo Domingo de la Calzada

Santo Domingo de la Calzada, municipi de la comunitat autònoma de La Rioja (Espanya), situat a la vora del riu Oja (que dona nom a la regió). En aquest punt l'Oja es coneix també com riu Glera. Es troba a la Rioja Alta i limita amb els municipis de Bañares, Cirueña, Corporales, Grañón, Manzanares de Rioja, Santurde de Rioja, Santurdejo, Villalobar de Rioja i Villarejo
El seu nom i fundació provenen de Domingo García, després canonitzat com a Sant Domènec de la Calzada, qui creà un pont, un hospital i un alberg de pelegrins, per a facilitar el seu pas cap a sant Jaume de Compostel·la, al voltant de l'any 1045.
És famosa la dita de "Santo Domingo de la Calzada, donde cantó la gallina después de asada", gràcies a un miracle atribuït al sant. En record d'aquesta llegenda es guarda permanentment a la catedral un gall i una gallina, en un galliner construït amb una forja.

## Monuments

Com a monuments a destacar trobem la seua catedral d'origen romànic, amb l'absis i la torre exempta, del segle xviii.

## Persones il·lustres

* Gustavo Bueno Martínez (n.1924), filòsof
* Luis Fernández Fernández (n.1957), periodista
* Román Jimeno (1800-1874) compositor
* Joaquín Jimeno (1817-1849) compositor i jesuïta

## Enllaços externs

* Història, cultura, gastronomia i activitats de Santo Domingo de la Calzada Arxivat 2020-02-07 a Wayback Machine.
* Recorregut fotogràfic per Santo Domingo de la Calzada
# Rosa Alentorn i Sànchez

Rosa Alentorn i Sànchez (Barcelona, 4 d'octubre de 1960) és llicenciada en química i activista per a la independència de Catalunya. Va ser vicepresidenta de l'Assemblea Nacional Catalana (ANC). Llicenciada en química per la Universitat Autònoma de Barcelona i màster en gestió de sistemes d'informació, és vicepresidenta de desenvolupament de continguts a Fairview Research/IFI Claims Patent Services. Va ser coordinadora de la secció territorial de l'ANC a Viladecavalls entre 2011 i 2013, i coordinadora comarcal al Vallès Occidental de 2012 a 2013, any en què es va incorporar al secretariat nacional de l'entitat. Ha estat coordinadora de la campanya Signa un Vot per la Independència. El 2015 es va presentar a les eleccions per a la direcció de l'ANC amb l'equip Junts. Arran d'aquestes eleccions, va ser nomenada vicepresidenta de l'entitat. Està casada amb Jordi Salvador, que va ser gerent de l'ANC.

## Referències

* 1 2 «Candidatures secretariat nacional 2015». Assemblea Nacional Catalana, 09-06-2016. Arxivat de l'original el 22 de març 2016.
* ↑ Vilaró, Bernat. «Rosa Alentorn: "L'estabilitat de l'ANC no perilla"». El Món, 16-04-2016. Arxivat de l'original el 2016-06-19.
* ↑ «Rosa Alentorn, al capdavant de la votació de la nova direcció de l'ANC». VilaWeb, 11-05-2016. [Consulta: 9 juny 2016].
* ↑ Rexach Fumanya, Josep. «Rosa Alentorn: ‘Hem amonestat alguns candidats de l'ANC amb correus personalitzats'». VilaWeb, 11-05-2016. [Consulta: 9 juny 2016].
* ↑ Sallés, Quico. «Brega a l'ANC per la presidència». ElSingular.cat, 13-05-2015.
# Marc Trilles

Marc Trilles Gil (Vilafamés, Plana Alta, País Valencià, 8 d'agost de 1991) és un futbolista valencià que juga com a defensa central pel Gimnàstic de Tarragona.

## Enllaços externs

* Marc Trilles a BDFutbol
* Marc Trilles, Fitxa a Soccerway
# Marquillies

Marquillies és un municipi francès, situat a la regió dels Alts de França, al departament del Nord. L'any 2006 tenia 1.752 habitants. Limita al nord amb Wicres, a l'oest amb Illies, a l'est amb Sainghin-en-Weppes, al sud-oest amb Salomé, al sud amb Hantay i al sud-est amb Billy-Berclau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.249 | 1.302 | 1.297 | 1.392 | 1.445 | 1.602 | 1.752 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995- | Éric Bocquet | PCF |
# Mancomunitat de la Vall de Gallinera i l'Atzúbia-Forna

La Mancomunitat de la Vall de Gallinera i l'Atzúbia-Forna és una mancomunitat de municipis de la comarca de la Marina Alta (País Valencià). Aglomera 2 municipis i 1.193 habitants, en una extensió de 67,80 km². Actualment (2007) la mancomunitat és presidida per Jose Cirre Tito, del Bloc Nacionalista Valencià i regidor de la Vall de Gallinera.
Les seues competències són:
* Camins rurals
* Defensa medi ambient
* Guarderia rural
Els pobles que formen la mancomunitat són:
* l'Atzúbia
* la Vall de Gallinera

## Enllaços externs

* Portal de la Direcció General d'Administració Local de la Generalitat
# Cerdedo-Cotobade

Cerdedo-Cotobade és un municipi de la província de Pontevedra a Galícia. El municipi va ser creat el 22 de setembre de 2016 per la fusió dels municipis de Cerdedo i Cotobade.

## Parròquies

Aguasantas (Santa María) | Almofrei (San Lourenzo) | Borela (San Martiño) | Carballedo (San Miguel) | Caroi (Santiago) | Castro (Santa Baia) | Cerdedo (San Xoán) | Corredoira (San Gregorio) | Figueiroa (San Martiño) | Folgoso (Santa María) | Loureiro (Santiago) | Parada (San Pedro) | Pedre (Santo Estevo) | Quireza (San Tomé) | Rebordelo (San Martiño) | Sacos (Santa María) | San Xurxo de Sacos (San Xurxo) | Tenorio (San Pedro) | Tomonde (Santa María) | Valongo (Santo André) | Viascón (Santiago)

## Referències

* ↑ «DECRET 134/2016, del 22 de setembre, pel qual s'aprova la fusió voluntària dels municipis de Cerdedo i Cotobade i es constitueix el municipi de Cerdedo-Cotobade.» (en gallec). Diario Oficial de Galicia. Xunta de Galicia, 22-09-2016. [Consulta: 17 juny 2018].
# Ismail Rafaat

Ismail Rafaat (àrab: إسماعيل رأفت) (Egipte, 3 de gener de 1912 - 2004) fou un futbolista egipci de la dècada de 1930.
Fou internacional amb la selecció d'Egipte amb la qual participà en la Copa del Món de futbol de 1934.
Pel que fa a clubs, destacà a Zamalek SC.

## Referències

* ↑ Copa do Mundo da FIFA Itália 1934 Arxivat 2011-08-11 a Wayback Machine.
# Santo Domingo de Silos

Santo Domingo de Silos és un municipi de la província de Burgos a la comunitat autònoma de Castella i Lleó. Forma part de la comarca de l'Arlanza. Dins del seu terme municipal hi ha el Monestir de Santo Domingo de Silos.

## Demografia

Evolució demogràfica :
| 1991 | 1996 | 2001 | 2004 |
| 339 | 323 | 295 | 292 |
# Rotan (Texas)

Rotan és una població dels Estats Units a l'estat de Texas. Segons el cens del 2000 tenia 1.611 habitants.

## Demografia

Segons el cens del 2000, Rotan tenia 1.611 habitants, 665 habitatges, i 442 famílies. La densitat de població era de 304,9 habitants per km².
Dels 665 habitatges en un 28% hi vivien nens de menys de 18 anys, en un 51,6% hi vivien parelles casades, en un 11,9% dones solteres, i en un 33,5% no eren unitats familiars. En el 32,3% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,6% tenia menys de 18 anys, un 8% entre 18 i 24, un 22,2% entre 25 i 44, un 21,7% de 45 a 60 i un 23,5% 65 anys o més.
L'edat mediana era de 41 anys. Per cada 100 dones de 18 o més anys hi havia 82,2 homes.
La renda mediana per habitatge era de 21.638 $ i la renda mediana per família de 29.038 $. Els homes tenien una renda mediana de 25.688 $ mentre que les dones 17.045 $. La renda per capita de la població era de 13.097 $. Aproximadament el 16,6% de les famílies i el 22,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rotan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Rotan». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Maria Freixanet Mateo

Maria Freixanet Mateo (El Masnou, 17 de juliol de 1984) és una politòloga catalana, senadora al Senat d'Espanya en la XI i XII Legislatures.

## Biografia

És llicenciada en Ciències Polítiques, especialitat polítiques públiques i socials per la Universitat Pompeu Fabra. També té un màster en Polítiques Públiques i Socials per la UPF. El seu camp de recerca se centra en la formació en igualtat i la justícia de gènere.
De 2009 a 2015 ha estat coordinadora del programa Ciutats i Persones de l'Institut de Ciències Polítiques i Socials fent divulgació i recerca sobre igualtat de gènere. També ha treballat sobre la mateixa temàtica a l'Observatori Social d'Espanya. També és membre de l'Observatori iQ Arxivat 2016-11-04 a Wayback Machine..
També es dedica la literatura. En 2013 va rebre el Premi de Poesia del IX Fòrum contra les violències de gènere, i el I Premi Booket Universitari de Relat Curt per Días de viento, publicat per Editorial Planeta. Ha publicat també una novel·la en català.
Fou escollida senadora per Barcelona dins la candidatura En Comú Podem a les eleccions generals espanyoles de 2015 i 2016.

## Obres

* Nits Vermelles (2015) Editorial Círculo Rojo ISBN 978-84-9076-845-7
* Dones joves i política; una tensió no resolta (2011)

## Referències

* ↑ Perfil de l'autora Arxivat 2017-04-13 a Wayback Machine. al web de Nits vermelles
* ↑ Fitxa del Senat

## Enllaços externs

* Blog de Maria Freixanet
# Martia Atinia

Lex Martia Atinia va ser una llei romana que establia la possibilitat de negociar amb el rei Filip V de Macedònia els termes de la pau, una vegada el romans havien aconseguit la victòria. La van proposar els tribuns de la plebs Quint Marci Rex i Gai Atini Labeó l'any 196 aC, quan eren cònsols Marc Claudi Marcel i Luci Furi Purpuri.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 112 [Consulta: 16 abril 2022].
# Mans

«Mans o Le Mans» té aquests significats:
* Mans, plural de «mà», part del membre superior o la pota anterior d'un ésser humà o d'un altre primat
* Toponímia:
** Le Mans, municipi francès, al departament de Sarthe, regió de País del Loira
** Bisbat de Mans, jurisdicció de l'Església Catòlica creada canònicament al segle v
** Catedral de Le Mans, edifici religiós de la ciutat de Le Mans
** Cantó de Le Mans-Centre, cantó francès del departament de Sarthe, districte de Le Mans
** Cantó de Le Mans-Oest, cantó francès del departament de Sarthe, districte de Le Mans
** Cantó de Le Mans-Est-Campagne, cantó francès del departament de Sarthe, districte de Le Mans
** Cantó de Le Mans-Nord-Campagne, cantó francès del departament de Sarthe, districte de Le Mans
** Cantó de Le Mans-Nord-Oest, cantó francès del departament de Sarthe, districte de Le Mans
** Cantó de Le Mans-Nord-Ville, cantó francès del departament de Sarthe districte de Le Mans
** Cantó de Le Mans-Sud-Est, cantó francès del departament de Sarthe, districte de Le Mans
** Cantó de Le Mans-Sud-Oest, cantó francès del departament de Sarthe, districte de Le Mans
** Cantó de Le Mans-Ville-Est, cantó francès del departament de Sarthe districte de Le Mans
** Circuit de Le Mans, circuit automobilístic localitzat a Le Mans, França
** Cova de les Mans, jaciment arqueològic amb pintures rupestres prop del Riu Pinturas, província de Santa Cruz, Argentina
** Districte de Le Mans, districte del departament francès del Sarthe, a la regió del País del Loira
** Vescomtat de Mans jurisdicció feudal hereditària del Maine (Regne de França)
* Organitzacions:
** Le Mans Sarthe Basket, club francès de bàsquet de la ciutat de Le Mans
** Le Mans Union Club 72, club de futbol francès de la ciutat de Le Mans
* Miscel·lània:
** Batalla de Le Mans (1871), batalla de la guerra francoprussiana
** Mans de Breish (1949, Carcassona), cantant de música occitana de la dècada del 1970
Viccionari
# Puerto Limón

Puerto Limón, o Limón com també és coneguda popularment, és una ciutat de Costa Rica, capital de la província del mateix nom.
La ciutat, fundada el 1871 segons l'esquema de l'enginyer i arquitecte mexicà Ángel Miguel Velázquez Vidaurre, està situada a la costa caribenya del país. Els seus carrers i avingudes són amplis i ben traçats, i la planificació va permetre mantenir un centre ordenat des del punt de vista urbanístic. Tot i així, el gran creixement demogràfic de les darreres dècades ha donat lloc a l'aparició de nous barris, construïts de forma orgànica i amb escassa planificació prèvia.
El nucli antic de la ciutat està separada de la mar per un mur, conegut com el Tajamar,que ha esdevingut com en moltes altres ciutats un punt de reunió i oci.
Històricament, la ciutat de Puerto Limón ha estat el punt de sortida de les exportacions del país, bàsicament cafè, cap a Europa. Així, des de bon principi la ciutat comptà amb una terminal portuària i un ferrocarril (construït entre 1871 i 1890) que la comunicava amb San José i la costa del Pacífic. Ja a mitjans del segle xx, es construí una segona terminal portuària, Puerto Moín, que ha esdevingut amb els anys un dels ports més importants del país i que permet el comerç amb Europa, Àfrica i la costa est dels Estats Units.
# Roger Magnusson

Roger Magnusson (Mönsterås, 20 de març de 1945) és un exfutbolista suec de la dècada de 1960.
Fou 14 cops internacional amb la selecció sueca.
Pel que fa a clubs, defensà els colors de Juventus FC i Olympique de Marseille.

## Referències

* ↑ «Sweden national football team stats» (en suec). passagen.se. Arxivat de l'original el 6 juny 2012. [Consulta: 26 maig 2012].
* ↑ Article and photos on a Olympique de Marseille fan site (francès)
* ↑ Roger Magnusson a National-Football-Teams.com (anglès)
# Martia Proba

Martia Proba o reina Màrcia va ser una llegendària reina regent dels britans, descrita per l'historiador Geoffrey de Monmouth que la presenta com "una de les dones més il·lustres i notables de la història britànica".
Martia es va convertir en consort quan es va casar amb Guithelin i va regnar com a regent per al seu fill, Sisillius II. Durant la seva joventut, va ser una noble i coneixedora en totes les arts. Va governar Britànnia durant cinc anys després de la mort de Guithelin, ja que el seu fill tenia set anys.
Geoffrey diu que la reina era una dona sàvia que va codificar les lleis seves pròpies lleis, la "Lex Martiana". El rei Alfred el Gran va traduir més tard el codi a l'anglès com a base de les lleis mercianes, creient que havien estat anomenades pel regne saxó de Mèrcia que és més tardà.
El fill, Sisillius II, va arribar al tron el 358 aC quan ella va morir.

## Referències

* ↑ Geoffrey of Monmouth. History of the Kings of Britain, p. 101.
* ↑ Barefield, Laura D., Gender and History in Medieval English Romance and Chronicle, Peter Lang, New York, 2003, p.27.
* ↑ Cooper, B. «History of the Early British Kings». [Consulta: 7 febrer 2011].
Títols de regnat :
| Precedit per: Guithelin | Regent de Britànnia | Succeït per: Sisillius II |
# Chiba (desambiguació)

«Chiba» té aquests significats:
* Chiba, capital de la prefectura de Chiba al Japó
* Prefectura de Chiba, divisió administrativa del Japó a la conurbació del Gran Tokyo
* JEF United Ichihara Chiba, club de futbol japonès de les ciutats de Chiba i Ichihara
* Biografies:
** Akio Chiba (Shenyang, Liaoning, Xina), mangaka japonès
** Kazuo Chiba (Tòquio, 1940), professor d'Aikido
** Kiyokazu Chiba, mangaka japonès
** Saïd Chiba (Rabat, 1970), futbolista marroquí que jugava de migcampista
** Sonny Chiba (Fukuoka, 1939), actor japonès
** Tetsuya Chiba, mangaka japonès
# Puerto Morelos (municipi)

Puerto Morelos es un municipi de l'estat de Quintana Roo, també es un municipi nou. Puerto Morelos és el cap de municipi i principal centre de població d'aquesta municipalitat. Aquest municipi es troba a la part nord de l'estat de Quintana Roo. Limita al nord amb els municipis de Benito Juárez, al sud amb Solidaridad, a l'oest amb l'Lázaro Cárdenas i a l'est amb el Carib.

## Vegeu també

* Municipis de Quintana Roo

## Referències

* ↑ Municipio de Puerto Arxivat 2018-04-22 a Wayback Machine. INAFED, 2015.
# Italiensk for begyndere

Italiensk for begyndere (en danès Italià per a principiants) és una comèdia romàntica danesa del 2000 dirigida per Lone Scherfig i protagonitzada per Anders W. Berthelsen, Lars Kaalund i Peter Gantzler. La pel·lícula es va realitzar seguint els austers principis del moviment Dogma 95, incloent càmeres manuals i il·luminació natural i es va venir a dir Dogme XII. No obstant això, en contrast amb la majories de les pel·lícules Dogma, normalment de to seriós o patibulari, Italiensk for begyndere és una comèdia lleugera que a més va arribar a recaptar al voltant de 500.000 € (~600.000 $) convertint-se en el film escandinau més rendible. També és una de les pel·lícules preferides de la seva directora.
Al maig de 2010, es va revelar oficialment que Scherfig "va prendre prestada" part de la seva trama de la novel·la irlandesa Evening Class de Maeve Binchy. Zentropa va acordar pagar una indemnització no revelada a Binchy.

## Sinopsi

Tres homes i tres dones solters amb vides estressants o infelices s'apunten a un curs d'italià en un llogaret danès, que els serveix per a enfrontar la seva aflicció davant la pèrdua o la solitud. Quan el professor mor d'un atac al cor, aquests alumnes trien a l'alumne que més sap per a continuar impartint la classe.

## Repartiment

* Anders W. Berthelsen... Andreas
* Anette Støvelbæk... Olympia
* Ann Eleonora Jørgensen... Karen
* Peter Gantzler... Jørgen Mortensen
* Lars Kaalund... Hal-Finn, "Finlaudrup"
* Sara Indrio Jensen... Giulia
* Karen-Lise Mynster... Kirsten
* Rikke Wölck... Lise, la enfermera
* Elsebeth Steentoft... empleada de la iglesia
* Bent Mejding... Reverendo Wredmann
* Lene Tiemroth... La madre de Karen
* Claus Gerving... Klaus Graversen
* Jesper Christensen... Padre de Olympia

## Premis

El film va guanyar el Premi del Jurat i el Premi FISPRECI del 51è Festival Internacional de Cinema de Berlín. També va obtenir el premi a la millor pel·lícula a la Seminci de Valladolid i el premi del públic al Festival Internacional de Cinema de Varsòvia, a més d'un dofí d'or a la millor pel·lícula al Festróia en 2001. També fou nominada al Goya a la millor pel·lícula europea.

## Referències

* ↑ Wise, Damon, No Dane, No Gain, The Observer, October 12 2003
* ↑ Lone Scherfig: “El Dogma me enseñó a confiar en la intuición" insertoscine.com
* ↑ «Archived copy». Arxivat de l'original el 19 maig 2010. [Consulta: 17 maig 2010].
* ↑ Italiano para principiantes a Fotogramas
* ↑ «PRIZES & HONOURS 2001». berlinale.de. Arxivat de l'original el 9 juny 2014. [Consulta: 9 juny 2014].
* ↑ La película danesa 'Italiano para principiantes' gana la Espiga de Oro de la Seminci, El País, 3 de novembre de 2001
* ↑ Italiano para principiantes al web dels Premis Goya
# Sardarpur

Sardarpur és una ciutat i nagar panchayat al districte de Dhar a Madhya Pradesh a la riba dreta del riu Mahi a l'altiplà de Malwa a 22° 40′ N, 74° 59′ E﻿ / ﻿22.667°N,74.983°E﻿ / 22.667; 74.983. Consta al cens del 2001 amb una població de 6.120 habitants. El 1901 tenia 2,783 habitants.
Sardarpur fou una estació britànica a l'Índia central, residència de l'agent polític per l'agència de Bhopawar i pel Malwa Bhil Corps. El nom derivava del seu propietari original, Sardar Singh Rathor, un parent proper del governador del districte d'Amjhera (districte del principat de Gwalior), un bandit que fou executat el 1857 i que havia comès moltes crueltats.
El Malwa Bhil Corps fou creat el 1837 pel capità Stockley i aquearterats sota els seus caps en diversos punts; uns anys després foren reorganitzats i estacionats a Depalpur a Indore, i a Dilaura, a Dhar i entre 1840 i 1845 foren traslladats a Sardarpur. El 1857 foren traslladats a Indore (ciutat) per protegir la residència i foren escorta del coronel Durant durant la seva retirada a Sehore. Sardarpur fou llavors saquejada pels reclutes afganesos rohilles de Dhar i el destacament dels Malwa Bhils es va haver de retirar; després de 1858 el cos fou reconstruït a Mandleshwar, i retornat a Sardarpur sota un agent polític. Des de 1883 va tenir oficials i organització regular. El 1905 fou convertit en policia militar i el 1907 traslladat a Indore.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.